હજી તો ગયા વર્ષે જ મે મહિનામાં પ્લાસ્ટીક ફ્રી ગુજરાતનો નિર્ણય રાજ્યના મુખ્યમંત્રી વિજય રૂપાણીએ લીધો હતો. રાજ્યને પ્લાસ્ટીક મુક્ત બનાવવાનો આ નારો હતો પરંતુ સરકાર પાસે મેનપાવરની અછતના કારણે તેનો અમલ થઇ શક્યો નથી. વિશ્વ પર્યાવરણ દિન 5મી જુલાઇએ છે. યુએનની થીમ બીટ પ્લાસ્ટીક ફ્યુચર છે. ગુજરાત સરકારે પણ આ સ્પેશ્યલ ડે ઉજવવા માટે પ્લાસ્ટીક ફ્રીનો નારો આપ્યો છે. સચિવાલય, શોપીંગ મોલ્સ, સિનેમાગૃહ, બગીચા, સબ્જી માર્કેટ, અભ્યારણ્યો, જાહેર માર્ગો, નદી-નાળાં અને તળાવો, સમુદ્ર, રાજ્યના યાત્રાધામો અને શૈક્ષણિક સંસ્થાઓમાં પ્લાસ્ટીકનો ઉપયોગ ન થાય તે જોવાની તકેદારી સરકારની જ નહીં પ્રત્યેક વ્યક્તિની છે. આપણા પાડોશી દેશ મહારાષ્ટ્રને પ્લાસ્ટીક ફ્રી બનાવી દેવાયું છે અને પ્લાસ્ટીકના ઉપયોગ બદલ કડક દંડ રાખવામાં આવ્યો છે પરંતુ ગુજરાતમાં સબ્જી માર્કેટ સિવાય ક્યાંય દંડ લેવાતો નથી. સરકારે કડકાઇથી આ સૂચનાનું પાલન કરવું જોઇએ. ખાસ કરીને પાનના ગલ્લે સૌથી વધુ પ્લાસ્ટીકનો ઉપયોગ થાય છે તેથી અમલીકરણ આ જગ્યાએથી થવું જોઇએ.